નગરપાલિકાના નવા સિમાંકન મુજબ નવ વોર્ડ માટે 36 બેઠકો યોજાઈ રહેલી સામાન્ય ચૂંટણીમાં પહેલી વખત 50 ટકા સ્ત્રી અનામત આવતા મતદારોએ 18 સ્ત્રી, 18 પુરુષોને ચૂંટીને બોર્ડમાં મોકલશે. ગઈકાલે મામલતદાર કચેરી ખાતે 44 ફોર્મ ભરાયા હતા. આજે ફાર્મ ભરવાના અંતિમ દિવસ હોવાથી ફોર્મ ભરાવાનો ધસારો જોવા મળશે. સોમવારે ફોર્મની ચકાસણી કરવામાં આવશે જ્યારે મંગળવારે ફોર્મ પરત ખેંચી શકાશે. નગરપાલિકા ચૂંટણી લડવા ભાજપ-કાેંગ્રેસ, એનસીપી સમાજ પાર્ટી સહિત અપક્ષો પણ મેદાનમાં ઉતરતા ભાજપ-કાેંગ્રેસ માટે ચૂંટણી જીતવા એડીચોટીનું જોર લગાડવું પડશે.